Ihan Salosti: marraskuuta 2014
Käykää ihmiset hieronnassa! Mun aamu alkoi jo ysiltä 45 minuutin hieronnalla, ja mitä kaikkea hienoa se saikaan aikaan. Kotimatkalla hankin kirkasvalolampun ja kartiovalkokuusen, joka saa nyt toimittaa meillä pikkujoulukuusen virkaa. Kotiin tullessa leivoin tyttöjen kanssa pari pellillistä pipareita.
Iltapäivä meillä on kulunut ulkoillessa, kun askarreltiin Herra Salon kanssa pihaan vielä vähän lisää joulukausivaloja. Ja pian mä lähden Aavan kanssa sen ekoille kaverisynttäreille yhden dagis-kaverin luokse. Aava on ihan onnessaan!
Illalla meillä on vapaapalokunnan pikkujoulukekkereihin, jotka on perinteisesti tavannu olla melko hulvattomat. Tytöt pääsevät mummin luokse yökyläilemään. Tästä mä olen innoissani! :D
Huomenna on kuulkaas ensimmäinen adventti ja joulun odotus saa alkaa.
Salot toivottaa teille kaikille hyvää pikkujoulua ♥
Tämä klassikko on ollu mun suosikki jo ihan teinivuosilta asti. Hypistellyt tuhannesti, mutta kotiuttanut en ole koskaan. Nyt keksin kankaalle paikan meidän kodissa!
Arvatkaa missä olin viime torstaina? Salkarissa tietysti! ...kuten kaikki muutkin vaasalaiset bloggaajat ;)
Salkari oli kutsunut meitä cocktail-iltaan uudistettuun myymäläänsä ja huh huh. Sitä kauneuden ja kimalluksen määrää... Aivan täydellistä päästä valoisaan tilaan valoisien ihmisten keskelle kun ulkona on pelkkää synkkää ja mielessäkin meinaa välillä olla synkkää.
Jos mulla on työsuhde-etuna rauhaisa ja tuoksuva ympäristö, niin illan emännillä ja isännällä on totisesti kauneutta ympärillään!
Salkari on aidosti perheyritys jo viidennessä sukupolvessa ja yrityksen vaiherikas historia ulottuu aina Pietariin ja Viipuriin asti. Tänä päivänä Salkarilla on upeat toimitilat Vaasassa Rewell Centerin toisessa kerroksessa ja heidän valikoimiinsa kuuluu koruja, kelloja ja lahjatavaroita sekä tietenkin perinteiset kultasepänpalvelut, kaiverrukset ja kellojen huolto.
Mun suosikeiksi tuli upeat upeat Georg Jensenin sisustus- ja lahjatavaratuotteet. Jensenin Harmony-kynttelikkö on pakko saada! Myös Kalevalakorun Duudsonien nimeä kantava Elämän roihu -sarja ja ihana Täysin sydämin -riipus teki vaikutuksen. Thomas Sabon kaunis ja positiiviselle elämänasenteelle luotu Karma Beads kaula- ja rannekorusarja tuntui liki täydelliseltä lahjaidealta. Tuosta sarjasta saisi pikku hiljaa kerättyä juuri itselleen sopivan korun! Illan yllättäjä oli Rock of Swedenin vähän erilainen korusarja pääkalloineen kaikkineen. Mun mukaan kotiin lähtikin päheet korvikset pikkujouluasua piristämään ;)
Salkarissa parasta on mun mielestä selkeä esillepano ja avarat tilat. Perinteisestihän kultasepänliikkeissä alkaa hiki nousta pintaan kun tilat on ahtaat, tunkkaiset ja pikkuriikkiset korut on tungettu vieri viereen eikä siitä sekamelskasta saa selkoa suurennuslasinkaan kanssa. Salkarissa näin ei ole ja myymälä tekeekin piristävän poikkeuksen olemalla oikeasti miellyttävä ja houkutteleva. Tuolla voi hyvin käydä vaan fiilistelemässä ja nauttimassa kauneudesta!
Kiitos säihkyvästä illasta Marja-Leena, Hanna, Markus ja Pia ♥
Nyt hei Salkariin tankkaamaan hyvää energiaa ja fiilistelemään joululahjahankintoja! Kiva henkilökunta auttaa varmasti jos haluat apua kimalluksen keskellä. Niille, jotka ei pääse myymälään ostoksille, voi klikata itsensä Salkarin nettikauppaan (klik). Siellä on sekeästi esillä ja ostettavissa heidän valikoimaansa.
Ps. säihke se vaan jatkuu kun hain tänään ruokkiksella Salkarista sinne putsattavaksi jättämäni kihla- ja vihkisormuksen. Ei meinaa uuden lailla kimaltelevia rinkuloita omikseen tunnistaa. Oh hoh! :)
Paitsi että saimme viettää viime viikolla bloggaajien kanssa hauskan ja lämminhenkisen illan Ekosopissa, saimme kotiin viemiseksi runsaan goodie bagin, jonka sisältöä on yllä olevissa kuvissa. Madara ja Lavera ovatkin mulle tuttuja merkkejä, mutta Cattier ja Lilly's Eco Clean ovat uusia tuttavuuksia. Hauska päästä testailemaan!
Ihan huippuonnellinen olen Laveran huulirasvasta ja Basis sensitive cremestä metallipurkissa sekä Lilly's Eco Clean astianpesuaineesta. Nämä tulevat olemaan meillä kovassa käytössä ♥
Kiitos vielä Ekosoppi!
...pian mä tuun jätskiostoksille ;)
Siinä se torttu möllöttelee lautasella.
Aava on puhunu jo viikon haluaavansa "tortillaa". Joulutorttuja tarkoitti. Oli huomannut pakastimeen ilmestyneen voitaikinalevyjä. Mulla on onni - tai epäonni - omistaa mies, joka tekee pannaria, torttuja, lättyjä tai kaurakeksejä aina silloin tällöin. Näitä herkkuja paistuu ennalta-arvaamattomasti ja yleensä ihan keskellä viikkoa, vailla mitään sen suurempaa tarkoitusta.
Tänään sain siis yllättyä joulutortun tuoksusta eteisessä. Söin vahingossa kaksi torttua. Kun tytöt kysyi, voidaanko lähteä iltalenkille valaistuun leikkipuistoon, en voinut kieltäytyä. Teki tortuille hyvää yrittää pysyä kahden pyöräilevän tyttösen perässä lenkkarien kanssa.
Hyvää isänpäiväiltaa!
Päivä sujahti sutjakasti. Aamulla me laitettiin tyttöjen kanssa aamupalaa Herra Salolle. Kahvia, leipää, croissantia, pekonia, kananmunaa, kurkkua, paprikaa, porkkanaa ja juustoa. Tytöt antoivat pappalle dagiksessa tekemänsä lahjat ja sitten laulettiin paljon onnea vaan ja huudettiin hurraat.
Aamupalan jälkeen Herra Salo lähti takkahommiin. Nyt on paljon työmaita odottamassa, joten onnellisemmaksi saatiin pappa, kun päästettiin se työmaalle hommiin, ettei tekemättömät työt jää ensi viikolle stressaamaan.
Iltapäivällä syötiin mun vanhempien luona porukalla ja lahjottiin moffaa ja Eero-paappaa. Mun äiti oli tehnyt herkullista lihapataa ja mä tein jälkkäriksi pikaisesti suklaaherkut. Leipominen ei nyt jotenkin jaksanu napata.
Suklainen jälkiruoka a'la Salo
1/2 levyä Fazerin tummaa appelsiinisuklaata
1 pkt (180g) appelsiinituorejuustoa
8-10 digestivekeksiä
6 kpl lasipurkkeja tai laseja
Sulata suklaa ja sekoita sula suklaamassa tuorejuustoon. Vispaa kerma ja sekoita suklaiseen juustomassaan. Murskaa keksit kevyesti pakastepussissa kaulimella tai pullolla.
Jaa keksimurut purkkeihin/laseihin ja lusikoi päälle suklaaherkku. Murusta päälle koristeeksi vielä vähän suklaata. Viisas leipuri jättää pari riviä levystä käyttämättä ja laittaa aarteensa hyvään jemmaan!
Oliko teillä kiva isäinpäivä?
http://youtu.be/UXeVQ5xntKY
Marraskuu on Miljoonasateessa. Marraskuu on näköjään Tuiskussakin. Marraskuu tulee repaleisen lokakuun jälkeen. Marraskuu on mielessä. Marraskuu on minussa.
Vihdoin meidän ruokailutilan vitriini (klik) löysi seuraajan. Tämä Muuramen rulo-kaappi oli hyväkuntoinen second hand -bongaus Huuto.netistä. Se sopii meille ja tähän tilaan mainiosti.
Yleisesti näistä Muuramenkaan ruloista ei hurjia tarvitse pulittaa, kuumin sesonki kun taitas olla joskus 80-luvulla. Mun silmään nämä on kuitenkin tosi kauniita ja pulitinkin tästä vähän markkinahintaa enemmän ihan sillä, että kaappi oli tästä lähiseudulta ja saatiin tälle oikein kotiinkuljetus.
Rulokaappi nielaisi alimmalle hyllylleen hurjan määrän pulloja. Sellaisia alkoholijuomia, jotka ei oikein maistu, ja on pyörineet meillä jo turhankin kauan, mutta joita toisaalta ei malteta heittää poiskaaan. Keskihyllylle pääsi Iittalan Iik-paiviltä hyvään hintaan hankittu Ego-kahviastiasto ja ylimmälle lasihyllylle asettelin kauneimpia maljakoita ja Niiskuneidin.
Mä oon ihan rakastunut meidän ruloon!
Tuohon rulo-kaapin päälle pitäisi vielä saada jokin kiva kevyt hylly tai iso taulu.
Me saatiin meidän pienin söpöliini iltapäivällä kotiin <3 Aava oli ollut mun vanhempien kanssa Ikaalisissa kylpylälomalla viikonlopun. Siellä oli kuulemma polskittu, herkuteltu ja käyty moikkaamassa nalleja Ti-ti-nallen talossa. Tämä oli Aavan omaa laatuaikaa mumun ja moffan kanssa kun hän oli liian pieni sille Rodoksen reissulle, jonne Iina pääsi syyskuussa.
Aava lähti aamulla mun vanhempien kanssa Ikaalisiin viikonloppulomalle. Herra Salo lähti takkahommiin. Minä ja Iina otettiin rennosti. Iina kävi leikkimässä kavereidensa kanssa ja mä luin kirjaa. Iltapäivällä käytiin mun ystävän remontissa olevaa taloa katsomassa ja sen jälkeen hautausmaalla viemässä kukka- ja kynttilätervehdyksiä Stina-mummin, Ineksen ja Ingan haudoille.
Tosi tosi outoa.
Miten me jouduttiin käymään mummin haudalla. Vastahan mummi osti mulle kynttilälyhdyn vietäväksi Ineksen haudalle. Taivasteltiin mummin kanssa sitä, kuinka hautausmaalla aina käy kylmä viima. Paitsi kesällä. Ja joskus silloinkin.
Voi rakas mummi! Mä niin paljon mielummin kävisin sun kotona. Ottaisin vastaan sen lämpimän halauksen ja antaisin kädet sun käsiin. Nyt söisin mielelläni sen sitruunanmakuisen vohvelikeksin, josta aina kahvipöydässä kieltäydyin. Mulla on sua niin ikävä.